gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl en gl gl gl gl es gl gl gl gl gl gl pt pt gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
As medidas de aforro enerxético seguen na diana das discrepancias políticas - G24
Desde a Xunta, Francisco Conde sostén que o Goberno está nun novo "capítulo de improvisación" e pide cooperación sincera coas comunidades autónomas
O ministro de Política Territorial, Miquel Iceta pídelle ao Partido Popular que se aclare con este tema e que arrime o ombreiro.
G24.gal 06/08/2022 14:46 Última actualización 06/08/2022 15:06
A aplicación efectiva das medidas enerxéticas do Goberno segue a suscitar dúbidas e polémica en diversos ámbitos institucionais, políticos e empresariais. A ministra Teresa Ribera anunciaba onte unha modificación canto á temperatura máxima permitida na refrixeración de bares e restaurantes, e citaba as comunidades autónomas para unha reunión o martes vindeiro.
Desde a Xunta, o vicepresidente primeiro e responsable da área económica, Francisco Conde, sostén que o Goberno improvisa en materia enerxética e que a miúdo cae nas "ocorrencias":
"Nós o que lle pedimos ao Goberno é que neste novo capítulo de improvisación, cunha convocatoria en 24 horas practicamente, sen ningún tipo de documentación, sen ningún tipo de proposta, xusto o día en que vai entrar en vigor o Real Decreto, pois que realmente haxa unha cooperación sincera e que trasladen cales son eses impactos".
En paralelo, desde o executivo central defenden que o aforro enerxético é un compromiso solidario coa Unión Europa e pídenlle ao PP e a Feijóo persoalmente que se aclaren.
"As leis están para cumprirse e, polo tanto, todas as Administracións teñen que cumprir a lei. Nisto nós o que lle pedimos ao Partido Popular é que se aclare. Non pode ser que hai quince días estiveran pedindo un plan de aforro enerxético e cando temos un plan sobre a mesa agora todo son escusas para non cumprilo", reclama o ministro de Política Territorial, Miquel Iceta.
En definitiva, as incógnitas sobre as medidas de aforro e a súa flexibilización no marco da lexislación laboral vixente quedan pendentes de despexarse na reunión do martes entre o Goberno e as comunidades autónomas.
Scholz apoia na Coruña o gasoduto a través dos Pireneos
Bruxelas cede e proporá limitar o prezo do gas malia a oposición de Alemaña
O Goberno aproba este martes as novas medidas de aforro enerxético
Rueda critica que o Goberno non consulte coas comunidades medidas que lles afectan
Contido con Xeográficas España .
A policía investiga a explosión de Alcorcón na que morreu un neno de 5 anos
Uns orzamentos con previsión de recadación récord, por María Cadaval
Galicia recibirá máis de mil millóns en investimentos dos Presupostos Xerais do Estado
Morre un neno de cinco anos nun incendio en Alcorcón tras unha explosión de gas
Síguenos en redes sociais
Aviso legal e Política de Privacidade